Asiakirjat Helleenien tasavallan liittymisestä Euroopan yhteisöihin - Asiakirja Helleenien tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - IV osasto - Maatalous - 1 luku - Yleiset määräykset - 59 artikla



Virallinen lehti nro L 291 , 19/11/1979 s. 0029



Asiakirjat Helleenien tasavallan liittymisestä Euroopan yhteisöihin - Asiakirja Helleenien tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - IV osasto - Maatalous - 1 luku - Yleiset määräykset - 59 artikla 1. Jos tämän osaston määräysten soveltaminen johtaa hintatasoon, joka eroaa yhteisten hintojen tasosta, hintoja, joiden osalta 2 luvussa viitataan tähän artiklaan, lähennetään 2 ja 3 kohdan määräysten mukaisesti yhteisten hintojen tasoon kunkin markkinointivuoden alussa, jollei 4 kohdan määräyksistä muuta johdu. 2. Mitä tulee: - hedelmä- ja vihannesalan yhteisestä markkinajärjestelystä annetussa asetuksessa (ETY) N:o 1035/72 tarkoitettuihin tomaatteihin ja persikoihin, ja - hedelmä- ja vihannesjalostealan yhteisestä markkinajärjestelystä annetussa asetuksessa (ETY) N:o 516/77 tarkoitettuihin tomaatti- tai persikkajalosteisiin lähentäminen toteutetaan seitsenvaiheisena seuraavasti: a) silloin kun jonkin tuotteen hinta Kreikassa on yhteistä hintaa alhaisempi, kyseisessä jäsenvaltiossa käytettävää hintaa korotetaan kuuden ensimmäisen lähentämisen aikana peräkkäin seitsemänneksellä, kuudenneksella, viidenneksellä, neljänneksellä, kolmanneksella ja puolella kyseisessä jäsenvaltiossa ennen kutakin lähentämistä voimassa olleen hintatason sekä yhteisen hinnan ennen kutakin lähentämistä voimassa olleen tason välisestä erotuksesta. Tämän laskutoimituksen tuloksena saatua hintaa korotetaan suhteessa yhteisen hinnan mahdolliseen nousuun seuraavana markkinointivuonna; yhteistä hintaa sovelletaan seitsemännen lähentämisen toteuduttua; b) silloin kun jonkin tuotteen hinta Kreikassa on yhteistä hintaa korkeampi, kyseisen jäsenvaltion ennen kutakin lähentämistä voimassa olleen hintatason sekä yhteisen hinnan tulevana markkinointivuonna sovellettavan tason välistä erotusta vähennetään kuuden ensimmäisen lähentämisen aikana peräkkäin seitsemänneksellä, kuudenneksella, viidenneksellä, neljänneksellä, kolmanneksella ja puolella; yhteistä hintaa sovelletaan seitsemännen lähentymisen toteutuessa. 3. Mitä tulee muihin tuotteisiin, lähentäminen toteutetaan viidessä vaiheessa seuraavasti: a) silloin kun jonkin tuotteen hinta Kreikassa on yhteistä hintaa alhaisempi, kyseisessä jäsenvaltiossa käytettävää hintaa korotetaan neljän ensimmäisen lähentämisen aikana peräkkäin viidenneksellä, neljänneksellä, kolmanneksella ja puolella kyseisen jäsenvaltion ennen kutakin lähentämistä voimassa olleen hintatason sekä yhteisen hinnan ennen kutakin lähentämistä voimassa olleen tason välisestä erotuksesta. Tämän laskutoimituksen tuloksena saatua hintaa korotetaan suhteessa yhteisen hinnan nousuun seuraavana markkinointivuonna, ja yhteistä hintaa sovelletaan viidennen lähentämisen toteuduttua; b) silloin kun jonkin tuotteen hinta Kreikassa on yhteistä hintaa korkeampi, kyseisen jäsenvaltion ennen kutakin lähentämistä voimassa olleen hintatason sekä yhteisen hinnan tulevana markkinointivuonna sovellettavan tason välistä erotusta vähennetään neljän ensimmäisen lähentämisen toteutuessa peräkkäin viidenneksellä, neljänneksellä, kolmanneksella ja puolella; yhteistä hintaa sovelletaan viidennen lähentymisen toteutuessa. 4. Yhdentymisen tasapainoisen etenemisen hyväksi neuvosto voi ETY:n perustamissopimuksen 43 artiklan 2 kohdassa määrättyä menettelyä noudattaen päättää, poiketen siitä, mitä 2 ja 3 kohdassa määrätään, että yhden tai useamman tuotteen hinta Kreikassa eroaa yhden markkinointivuoden ajan 2 tai 3 kohdan soveltamisesta johtuvista hinnoista. Ero saa olla enintään 10 prosenttia toteutettavasta hinnanmuutoksesta. Seuraavan markkinointivuoden hintataso on siinä tapauksessa se, joka olisi johtunut 2 tai 3 kohdan soveltamisesta, jollei hintojen välistä eroa olisi päätetty. Kyseistä markkinointivuotta varten voidaan kuitenkin päättää uudesta hintatasojen erosta ensimmäisessä ja toisessa alakohdassa määrätyin edellytyksin. Ensimmäisessä alakohdassa määrätty poikkeus ei koske viimeistä 2 tai 3 kohdassa tarkoitetuista lähentämisistä.